
Előterjesztés: Zalakaros Város Önkormányzata Képviselőtestülete 2022. február 10-i ülésére
Napirend címe: Helyiségbérleti szerződés módosítása 1323/8 hrsz-ú ingatlan
Készítette: Bányai Edit, jegyzői asszisztens
Tisztelt Képviselőtestület!
Ritók Lajos zalakarosi lakos 2021. 06. 04-én soron kívüli írásbeli kérelmet jutott el az önkormányzathoz, melyben előadta, hogy ingatlana eladás miatt olyan élethelyzetbe került miszerint átmenetileg bútorait elhelyezni nem tudja. Kérte, hogy Zalakaros területén (1323/8 hrsz.) lévő egykori szikvízüzem épületében elhelyezhesse ingóságait. Zalakaros Város Önkormányzat képviselőtestülete a 115/2021.(VII.05.) számú határozatával kérelmező ingatlanbérletre vonatkozó kérését elfogadta. A bérleti szerződés 2021. augusztus 10. - 2021. december 31. napjáig került megkötésre. Az ingatlan használtért bruttó 50.000, - Ft bérleti díjat egy összegben megfizette.
Ritók Lajos 2021. december 29-én azzal a kéréssel fordult az önkormányzat felé, hogy az ingatlan bérlésének lehetőségét 2022. június 30-ig szeretné meghosszabbítani. Kérelmében előadta, hogy közeli hozzátartozója betegsége miatt nem tudta elrendezni ingóságai elhelyezését, ezért továbbra is szüksége lenne a raktárhelyiségre.
Amennyiben a Képviselőtestület támogatja kérelmező kérelmében foglaltakat javasoljuk, hogy az ingatlan bérleti szerződés keretében kerüljön átadásra használó részére azzal, hogy az ott elhelyezett vagyontárgyakért ingóságokért a használatba adó önkormányzatot felelősség nem terheli. Az ingatlan jelenlegi műszaki állapota miatt az elhelyezett ingóságokban esetlegesen keletkezett károkért az önkormányzattal szemben használó igényt nem támaszthat.
Határozati javaslat:
A Képviselőtestület
1. Megismerte Ritók Lajos kérelmét, az abban foglaltakat támogatja.
2. Egyetért a Zalakaros, belterület 1323/8 hrsz-ú ingatlanon található volt szikvízüzem helyiségeinek legfeljebb 2022. június 30-ig tartó tárolási célú használatba adásával ingatlan bérleti szerződés keretében. 
3. A 2022. január 01. – 2022. június 30. közötti időszakban 50.000 Ft. használati díjat állapít meg.
4. A megállapodásban rögzíteni kell, hogy az ingóságokért a használatba adó önkormányzatot felelősség nem terheli. Az ingatlan átadáskor az ingatlan műszaki állapota miatt az ott elhelyezett vagyontárgyakban esetlegesen keletkezett károkért az önkormányzattal szemben használó igényt nem támaszthat.
5. Felkéri a Zalakarosi Közös Önkormányzati Hivatalt az ingatlan bérleti szerződés elkészítésére, egyúttal felhatalmazza a polgármestert annak aláírására.
6. A döntésről a kérelmezőt értesíteni kell.
Határidő:             azonnal 
Felelős:               Novák Ferenc polgármester 
Operatív felelős: Bognár Ottó Péter, településüzemeltetési, hatósági és közbiztonsági 
                            referens
Zalakaros 2022. január 26.				 	         Novák Ferenc  										          polgármester     

Gazdasági Bizottság határozata:
A bizottság a helyiségbérleti szerződés módosítása 1323/8 hrsz-ú ingatlan vonatkozásában napirend kapcsán javasolja a képviselőtestület számára az előterjesztés szerinti határozati javaslat elfogadását.    							
